Sithole-moord: Gedenkdiens vandag gehou | Maroela Media
Parks Tau, burgemeester van Johannesburg en Graca Machel, voormalige president Nelson Mandela se weduwee en ook ŉ Mosambieker, sal die diens by die East Bank-saal bywoon.
Emmanuel Sithole (35), ŉ straatverkoper van sigarette, is deur vier verdagtes met ŉ mes aangeval nadat ŉ rusie ontstaan het toe hulle van sy produkte geneem het sonder om daarvoor te betaal. Foto’s van Sithole wat aangeval word en bloeiend langs die straat lê, het ŉ opskudding op sosiale media veroorsaak.
President Jacob Zuma het Maandag gesê dat Sithole ŉ vals naam gebruik het omdat hy ŉ onwettige immigrant was. Sy regte naam is Emmanuel Josias.
Daar word gespekuleer dat Sithole se moord deel vorm van die xenofobiese geweld wat vir weke in Durban en Johannesburg gewoed het, maar sy naam is nie by die amptelike dodetal van die geweld gevoeg nie. Sewe mense is tydens die xenofobiese aanvalle doodgemaak – drie Suid-Afrikaners en vier buitelanders.
Vier mense is in hegtenis geneem vir Sithole (Josias) se moord. Sifiso Mzimela, Amanda Sibiya, Sizwe Mngomezulu en Mthinti Bhengu sal op 4 Mei weer in die hof verskyn om na verwagting aansoek om borgtog te doen.
Ek wonder wanneer gaan die SARK daaraan dink om n gedenkdiens te hou vir die blankes in SA wat so wreed vermoor word. Graca Machel is n Mosambieker wat haar lewe geniet hier in SA met geld wat Mandela haar laat erf het . Dit wys jou net dat die lot niks vir ons blankes voel nie.
Geweld, geweld. SA is deurdrenk daarvan. Hoekom hierdie geweld? Daar is seker baie antwoorde hierop en ek glo ‘n holistiese siening is nodig om ‘n oplossing te vind. Maar soos een betoger gesê het in die geweld wat in Baltimore in die VSA uitgebreek het: “I see no shame in being violent to be heard,” she said. “Because if you can’t do it peacefully then what other option do you have?” Mense se behoeftes word deur die owerhede geïgnoreer en burgerlike frustrasie bereik kookpunt.
Glo julle dat die dodetal net 7 is? Onthou: ons regering moet nog Graad 3 (laerskool) se wiskunde slaag!!!